ועדת העבודה, הרווחה והבריאות, כנסת 23, פרוטוקול מספר 41, 2020-08-05 09:20

חיים כץ: בוקר טוב.

חיים כץ: היום יום רביעי, 5 באוגוסט 2020, חג האהבה, ט"ו באב התש"ף.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הקמת ועדת משנה לעניין תאונות עבודה בענף הבניין.

חיים כץ: כשאני הייתי שר עבודה והרווחה ולא הייתה לי תקשורת אוהדת, כי אני לא מתייחס לתקשורת.

חיים כץ: בדרך כלל, אני לא רץ לתקשורת, אני לא מתראיין הרבה.

חיים כץ: והתחילו ליפול אנשים מהבניין.

חיים כץ: וקראתי לוועדת הבטיחות שלי, למנהלת, ואמרתי: כמה שנים את עובדת?

חיים כץ: היא אמרה לי: 40 שנה.

חיים כץ: ואתה, שמתראיין יפה ברדיו, כמה זמן אתה עובד?

חיים כץ: אומר: עוד שנתיים אני יוצא לפנסיה.

חיים כץ: ולמה אין תקנות לענף הבניין?

חיים כץ: למה נופלים אנשים?

חיים כץ: למה אין תקנות עבודה?

חיים כץ: כי יש לנו לרשום 100 תקנות.

חיים כץ: אמרתי: 100 תקנות?

חיים כץ: אז למה אתם לא מגישים כל חודשיים שלוש תקנות?

חיים כץ: כשאתם תבואו עם 100 תקנות לוועדה, יהיה דיון גדול.

חיים כץ: לא יאשרו לכם.

חיים כץ: אבל אם אתם תכתבו שלוש תקנות, יאשרו שתיים.

חיים כץ: ואחר כך תכתבו עוד שלוש, יאשרו עוד שתיים.

חיים כץ: וככה אתם תעשו הכול.

חיים כץ: ושמתי את הידיים בבוץ, ושינינו את השכר של המפקחים.

חיים כץ: כל מפקח במקום לנסוע עם אוטובוס קיבל רכב, וכולם חוזים אישיים.

חיים כץ: והם לא באו לקבלנים תחת 5,000 שקל.

חיים כץ: ונעשתה עבודה.

חיים כץ: ונעשתה עבודה ואנשים המשיכו ליפול.

חיים כץ: וההסתדרות התלהבה ונכנסה למגרש.

חיים כץ: וההסתדרות נכנסה למגרש וקבענו תקנות, גם תקנות של פיגומים, שהיו צריכות להיכנס לפני שבוע לתוקף או נכנסו לתוקף, וגם אנחנו מוצאים תקנות של רשתות, שאנשים יפסיקו ליפול.

חיים כץ: זה עולה כסף – אז זה עולה כסף.

חיים כץ: יחד עם זה, צריך לעשות סדר במגרש.

חיים כץ: ולפני עשרה ימים בערך, פנתה אליי ענת ואמרה לי: תשמע, חיים, הם רוצים לדחות את התקנות של הפיגומים בשנה.

חיים כץ: אמרתי: מה?

חיים כץ: כי מכון התקנים לא יודע לבדוק אותן.

חיים כץ: זו אכבר שיטה.

חיים כץ: אמרתי להם: כשיביאו את התקנות, אני אדחה אותן בחודש.

חיים כץ: חודש אני אתן להם להתארגן.

חיים כץ: אין שנה.

חיים כץ: אין דבר כזה.

חיים כץ: אנחנו לא יכולים לתת להם למסמס את מה שעשינו.

חיים כץ: לא יכולים.

חיים כץ: אתמול או שלשום – הבאתי לך כותרת: רפורמת הפיגומים תידחה בשנה נוספת.

חיים כץ: עיתון שבדרך כלל הוא כתוב בערבית.

חיים כץ: זה "הארץ".

חיים כץ: הוא לא כתוב בעברית.

חיים כץ: הוא עיתון שכתוב בערבית.

חיים כץ: אני לא יודע לקרוא, אבל את זה תרגמתי לעברית.

חיים כץ: אז אוסאמה, אני מאמין בך.

חיים כץ: תקשיב, פה מדובר בחיי אדם.

חיים כץ: אתה לא יכול להיות לארג' ואתה לא יכול להיות נחמד.

חיים כץ: אתה לא יכול להיות נחמד.

חיים כץ: פה יש לך גב חבל לך על הזמן.

חיים כץ: אני שמתי את הידיים בבוץ.

חיים כץ: שמתי את הידיים בבוץ.

חיים כץ: אמרתי: אני מוכן להילחם.

חיים כץ: ולא מעניינת אותי התקשורת ולא מעניין אותי כלום.

חיים כץ: היום יש שר שאוהבים אותו קצת יותר.

חיים כץ: אז התקשורת לא תוקפת על כל אחד שנופל.

חיים כץ: אצלי על כל אחד שנפל קרעו אותי: נפל וזה.

חיים כץ: אני שמתי את הידיים בבוץ, ומאחר שאני לא התייחסתי לתקשורת, אז ירו בי.

חיים כץ: היום נופל אחד – יאללה נפל, אחד פחות, אחד זה.

חיים כץ: זה לא ככה.

חיים כץ: כל אחד זה משפחה.

חיים כץ: כל אחד זה חיים.

חיים כץ: אנחנו צריכים להילחם על כל אחד.

חיים כץ: על כל אחד.

חיים כץ: הביטוח הלאומי משלם איזה 380 מיליון שקל על תאונות עבודה לחיים.

חיים כץ: הפרדוקס פה הוא שמי שנופל ומת יותר זול מאשר מי שפצוע.

אוסאמה סעדי: נכון.

חיים כץ: כי זה תשלום אחד.

חיים כץ: והוא זה רנטה לכל החיים.

חיים כץ: אז אני לא יודע כמה זמן אנחנו הולכים לכנסת, ואנחנו צריכים להספיק לעשות דברים.

חיים כץ: ואני יכול בוועדה הזאת להספיק דברים רק כשאני אאציל סמכויות.

חיים כץ: ומאחר שאני חושב שאתה מספיק מוכשר באמת, אני חושב שאתה מספיק מוכשר ועם יכולות.

חיים כץ: ואתה באופוזיציה בין כה וכה, אז אין לך סיבה לספור אף אחד.

חיים כץ: ואתה גם כן בא ממתחם סגור, הבוחרים שלך.

חיים כץ: אתה לא צריך ללכת לאירועים בשביל להיבחר.

חיים כץ: אז אתה יכול לעשות לטובת האזרחים ולא לוותר לאף אחד.

חיים כץ: וללכת פה על מהלך שאם חסכת בן אדם אחד, נתת לו חיים, ועוד שמונה אנשים נתת להם לא להיות פצועים – תשמע, אם רק בשביל זה היית צריך לבוא לכנסת, היה שווה.

אוסאמה סעדי: נכון.

חיים כץ: רק בשביל זה.

חיים כץ: חסכת בן אדם ועוד חמישה פצועים, שווה.

חיים כץ: אני שמח שיש לי את הזכות להציע לך להיות יושב-ראש תת-ועדה בנושא בטיחות בעבודה בכלל, לא רק בבניין.

חיים כץ: תשמור על החיים של אנשים.

חיים כץ: מה שתחליט יבוא לוועדה.

חיים כץ: אתה תקבל פה גיבוי ויתברר לך שאנחנו לא מהמתרגשים, בסדר?

חיים כץ: אנחנו מהמתרגשים.

חיים כץ: אז אני מבקש ממך, ואני מקווה שאתה מסכים, לעמוד בראש תת-ועדה לנושא תאונות עבודה בענף הבניין ובכלל.

חיים כץ: ואני מוסיף פה: גם בשאר, גם בשאר.

חיים כץ: אז אתה מוכן?

חיים כץ: אתה מוכן.

חיים כץ: אנחנו מציעים אותך כיושב-ראש תת הוועדה.

חיים כץ: היבה יזבק, את מוכנה להיות חברה?

היבה יזבק: בטח.

חיים כץ: את מוכנה?

היבה יזבק: בטח.

חיים כץ: תביאי את זה בכתב.

חיים כץ: משה אבוטבול, חוה אתי עטייה, טלי פלסקוב יהיו חברים.

חיים כץ: מי בעד?

חיים כץ: ירים את ידו.

חיים כץ: אושר.

חיים כץ: אנחנו קיבלנו תמיכה אוהדת – אני לא זוכר את השם, מי?

אוסאמה סעדי: סונדוס סאלח.

חיים כץ: סונדוס סאלח.

חיים כץ: אני לא אזכור.

חיים כץ: אני בגילי לא זוכר.

חיים כץ: אנחנו קיבלנו תמיכה אוהדת מסונדוס סאלח.

חיים כץ: ופה-אחד כל החברים שנמצאים פה אישרו.

חיים כץ: תודה רבה.

חיים כץ: בהצלחה.

חיים כץ: שא ברכה.

חיים כץ: אני בטוח שתצליח.

אוסאמה סעדי: תודה, אדוני היושב-ראש.

חיים כץ: קח, תשמור את הכתבה הזאת.

חיים כץ: אל תיתן לזה להתממש.

חיים כץ: אין דבר כזה שנדחה את זה בשנה.

חיים כץ: אתה תביא את זה לוועדה, בקריאה הראשונה אני לא אאשר.

אוסאמה סעדי: תודה, אדוני היושב-ראש.

אוסאמה סעדי: תודה לחברותיי, סונדוס והיבה, וגם לעידן.

אוסאמה סעדי: תודה על האמון שאתה נותן לי.

אוסאמה סעדי: אני מקווה שאני אעמוד במשימה הזאת, החשובה.

אוסאמה סעדי: אתה אמרת ואני מסכים, והמילים שלך הן כדורבנות באמת, שאם אנחנו נציל נפש אחת ונחסוך פצוע אחד קשה – ואנחנו מדברים, אדוני היושב-ראש, על נושא כואב מאוד, חשוב מאוד.

אוסאמה סעדי: רק אתמול קיבלנו עוד תזכורת שעוד פועל פלסטיני מכפר עג'ה שנפל מגובה ומצא את מותו.

אוסאמה סעדי: זה הקורבן ה-16 בענף הבניין, וה-28 בכלל התאונות.

חיים כץ: וירד הרבה השנה.

אוסאמה סעדי: ירד בגלל הקורונה.

חיים כץ: בגללי, בגללי.

חיים כץ: לא בגלל הקורונה.

חיים כץ: בגללי.

אוסאמה סעדי: אינשאללה.

חיים כץ: גם לי מותר.

חיים כץ: כי הכנסתי את הידיים לבוץ ועשיתי מלחמה.

אוסאמה סעדי: אינשאללה שזה יהיה הקורבן האחרון.

חיים כץ: זה לא יהיה.

חיים כץ: אל תדאג.

אוסאמה סעדי: לא יהיה, ולכן יש לנו הרב עבודה.

אוסאמה סעדי: אני מקווה שאתה תיתן לנו גם סמכויות, ואתה מאציל סמכויות ואני באמת מודה לך על האמון.

אוסאמה סעדי: אני מבטיח שביחד עם חבריי אנחנו נעשה עבודה ונפשיל שרוולים ונתחיל לעבוד.

אוסאמה סעדי: גם נבקר באתרים, נבקר בשטח, נבקר את הקורבנות עצמם.

אוסאמה סעדי: והעיקר שאנחנו נדאג בחקיקה ובתקנות – ואני מסכים איתך שהעניין הזה של התקנות הפיגומים זה שערורייה.

אוסאמה סעדי: לא יכול להיות שעכשיו יבואו אלינו, אחרי שהתוקף שלהן מסתיים בסוף החודש.

אוסאמה סעדי: אנחנו כבר מתריעים חודשים שאו-טו-טו מסתיים המועד, והם לא עושים כלום.

אוסאמה סעדי: וכל אחד מאשים את השני.

אוסאמה סעדי: ועכשיו הם באים ואומרים: יאללה, נדחה לעוד שנה.

חיים כץ: עוד שנה בשביל לדחות לעוד שנתיים.

אוסאמה סעדי: בדיוק.

אוסאמה סעדי: בדיוק.

חיים כץ: הם אומרים: נדחה לעוד שנה בשביל לדחות לעוד שנתיים בגלל שאנחנו לא ערוכים, אני לא יודעים לבדוק.

חיים כץ: אז אל תבדוק.

אוסאמה סעדי: בדיוק.

חיים כץ: תביא תקן אירופאי.

חיים כץ: ומה שטוב לאירופה, נביא בלי הבדיקות שלך ונדאג גם בעתיד שאתה במכון התקנים תאבד גם בדיקות אחרות.

אוסאמה סעדי: ולכן אני מסכים איתך, ואני כבר אומר שהישיבה הראשונה של ועדת משנה תעסוק בנושא הזה.

אוסאמה סעדי: אנחנו נזמין את כל הנוגעים לדבר – את משרד העבודה, את ההסתדרות, את כולם.

אוסאמה סעדי: ונמליץ לוועדה הראשית ונקבל את החלטה הנכונה.

אוסאמה סעדי: אנחנו יוצאים לעבודה.

אוסאמה סעדי: יש לנו הרבה עבודה בתחום הזה של תאונות עבודה בתעשייה ובמיוחד בבניין.

אוסאמה סעדי: אני מסכים איתך שהוועדה תעסוק לא רק בנושא של תאונות עבודה בענף הבניין, אלא גם בתאונות עבודה בכלל, בכל הנושא הזה של בטיחות בעבודה.

אוסאמה סעדי: תודה לך.

אוסאמה סעדי: תודה לחבריי.

אוסאמה סעדי: אני מקווה שאני אצליח בתפקיד הזה, כי זו הצלחה של כולנו.

חיים כץ: אם לא תצליח, אנחנו נפיל אותך מהפיגומים.

חיים כץ: אם לא תצליח, אני אפיל אותך מהפיגום.

אוסאמה סעדי: תודה רבה.

אוסאמה סעדי: תודה.

אחמד טיבי: אל תפיל אף אחד.

אחמד טיבי: אל תפיל.

חיים כץ: אותו אני אפיל מהפיגום.

אחמד טיבי: אותו אל תפיל.

חיים כץ: אבל הוא מוכן.

היבה יזבק: הוא מחוסל.

היבה יזבק: הוא מחוסל.

קריאה: בהצלחה.

חיים כץ: כן, בבקשה, היבה.

חיים כץ: אבל בקצרה, כי יש לנו דיון.

חיים כץ: הד"ר הגיע, יש לנו דיון רפואי.

חיים כץ: גם שר הבריאות הגיע.

היבה יזבק: אין בעיה.

היבה יזבק: אני גם רוצה לברך את חברי אוסאמה סעדי על המינוי.

היבה יזבק: ואני בטוחה שוועדת משנה והנושא כולו יהיה בידיים טובות, מקצועיות.

היבה יזבק: אנחנו סומכים עליך, אוסאמה.

היבה יזבק: זו בעיה כואבת לכולנו.

היבה יזבק: זו בעיה שאנחנו סובלים ממנה כבר שנים.

היבה יזבק: והגיע הזמן שסוף-סוף נשים את זה על האג'נדה היומיומית באופן מקצועי, באופן מתמשך.

היבה יזבק: אני מברכת אותך, אוסאמה.

היבה יזבק: אנחנו סומכות וסומכים עליך.

אוסאמה סעדי: תודה.

היבה יזבק: ואנחנו נפעל ביחד בוועדה למיגור תופעה מאוד כואבת זו שפוגעת בכולנו.

היבה יזבק: בהצלחה, אוסאמה.

אוסאמה סעדי: תודה.

חיים כץ: תודה רבה.

חיים כץ: מילה לאחמד טיבי.

חיים כץ: עד שהוא הגיע, מילה אחת.

אחמד טיבי: זו ועדה מאוד חשובה, כי הנושא מאוד חשוב.

חיים כץ: יותר חשובה ממה שאתה חושב, ולא שמעת את מה שאמרתי בהתחלה.

אחמד טיבי: נכון.

אחמד טיבי: אז אני בטוח שאתה ער, ממוקד בנושא.

אחמד טיבי: ולכן, הוקמה הוועדה הזאת למאבק - - -

חיים כץ: בתאונות עבודה בכלל, לא רק בבניין.

אחמד טיבי: למאבק בתאונות עבודה בכלל, ואין כמו אוסאמה שראוי לתפקיד הזה.

אחמד טיבי: הוא יעשה את זה על הצד הטוב ביותר.

אחמד טיבי: הוא סיסטמתי.

אחמד טיבי: הוא רציני.

אחמד טיבי: הוא מקצוען.

אחמד טיבי: ואני רוצה להודות לך באופן אישי.

חיים כץ: תודה רבה.

אחמד טיבי: בהצלחה, אוסאמה.

אוסאמה סעדי: תודה.